Juhan Jaik
Juhan Jaik (1. jaanuar (vkj) / 13. jaanuar 1899 Sänna mõis, Võrumaa – 10. detsember 1948 Katrineholm) oli eesti kirjanik ja ajakirjanik. Juhan Jaik on tuntud eelkõige rahvalikust mütoloogiast inspireeritud proosa poolest, mis paljuski leiab aset tema sünnipaigas Võrumaal. Hästi on tuntud Jaigile omased Eesti tondijutud, mis on armastatud nii laste kui ka täiskasvanute seas. Kirjandusteadlase Maarja Vaino sõnul on Jaik oma teoste sisu poolest võrreldav J. R. R. Tolkieniga, kes "samuti ammutas loominguks inspiratsiooni vanadest legendidest ja pärimustest ning oli mõjutatud oma kodukoha loodusest ja õhustikust" .